ক্রীড়া সিনেমা ফেস্টিভ্যালের উন্মাদনায় ভাসছে শহর কলকাতা

কলকাতা: স্পোর্টস ফিল্ম ফেস্টিভ্যালের (sports film festival) উন্মাদনায় শহর কলকাতা। রোটারি সদনে ফেস্টিভ্যালের শুভ উদ্বোধন হয় প্রাক্তন ফুটবলার দীপেন্দু বিশ্বাসের (former footballer Deependu Biswas) হাত ধরে।

শুভ সূচনা হবে ইরানিয়ান ছবি (Iranian Movie) ‘আলি ভার্সেস আলি’ (‘Ali vs Ali’) দিয়ে। শেষ হবে বাংলা সিনেমা (Bengali Movie) ‘দাবাড়ু’ (Dabaru) দিয়ে।

উদ্বোধনী অনুষ্ঠানে উপস্থিত ছিলেন পরিচালক জুটি সুদেষ্ণা রায় ও অভিজিৎ গুহ, অভিনেত্রী বাসবদত্তা চট্টোপাধ্যায়, অভিনেত্রী শতাক্ষী নন্দী। এছাড়াও উপস্থিত ছিলেন আসন্ন বাংলা কমেডি মুভি “হাঙ্গামা ডট কম” এর পরিচালক কৃষ্ণেন্দু চট্টোপাধ্যায় এবং সঙ্গীত পরিচালক স্যাভি।

আরও পড়ুন: প্রেমের সপ্তাহে বিশেষ উপহার পেলেন নীলাঞ্জনা

২০২৫ সালের সিনেমাগুলি আজ ১১ ফেব্রুয়ারি থেকে ১৫ ফেব্রুয়ারি নন্দন (Nandan Cinema Hall) থ্রি প্রেক্ষাগৃহে এই দেখা যাবে। দুপুর ১.৩০ থেকে ৭.৩০ পর্যন্ত চলবে এই ফেস্টিভ্যাল। কলকাতা ছাড়াও এই ফেস্টিভ্যাল হবে দেশের আরও চারটি শহরে। সেগুলি হল শিলিগুড়ি, লখনউ, দিল্লি ও পোর্ট ব্লেয়ার। যেখানে দেখানো হবে ২০২৪ ও ২০২৫-এর পুরস্কারপ্রাপ্ত বাছাই করা সিনেমাগুলি।

এবারের ক্রীড়া সিনেমা উৎসবে ১৩টি দেশের বিভিন্ন ভাষায় দেখা যাবে মোট ২৪টি ছবি । প্রতিযোগিতায় থাকবে মোট ১৮টি সিনেমা । অস্ট্রেলিয়া (১), কলম্বিয়া (১), গ্রিস (১১), ইরান (২), জাপান (১), নিউজিল্যান্ড (১), সার্বিয়া (১), স্পেন (২), শ্রীলঙ্কা (১), মার্কিন যুক্তরাষ্ট্র (৪) ও ভারত (৩) থেকে প্রতিযোগিতায় থাকবে জোরদার লড়াই । যে সিনেমাগুলো প্রথমবার দেখানো হবে ভারতে ।

এর সঙ্গে এই বছর যুক্ত হচ্ছে নতুন ক্যাটাগরি – এলজিবিটি কিউ স্পোর্টস ও অ্যাডভেঞ্চার স্পোর্টস।

এছাড়াও এই ফেস্টিভ্যালের অন্যতম আকর্ষণ পুরস্কার বিতরণী অনুষ্ঠান। তিনটি ভিন্ন বিভাগে পুরস্কার দেওয়া হবে। এগুলির মধ্যে রয়েছে ফিকশন, ননফিকশন ও এলজবিটি কিউ

এই উৎসব দেশের ক্রীড়াপ্রেমীদর খুশির এক অন্যমাত্রা এনে দিল।